Roman Shirokov

Roman Nikolayevich Shirokov (, lahir 6 Julai 1981) merupakan pemain bola sepak Rusia yang kini bermain untuk FC Krasnodar secara pinjaman dari FC Spartak Moscow dan juga untuk pasukan kebangsaan Rusia. Beliau bermain di posisi pemain tengah.

Kerjaya kelab

Kerjaya awal
Sebelum menandatangani kelab Zenit, Shirokov telah bermain untuk FC Khimki, Rubin Kazan, Saturn Moscow Oblast, FC Vidnoye, FC Istra, Torpedo-ZIL Moscow dan juga CSKA Moscow.

Zenit
Shirokov mula bermain untuk Zenit di posisi bek tengah dan kemudian jurulatih Dick Advocaat memaksa beliau untuk memenuhi jurang-jurang kosong pertahanan selepas pemergian Martin Škrtel ke Liverpool dan pemain tercedera, Nicolas Lombaerts. Pada tahun 2009, beliau berpindah ke posisi pemain tengah.

Pada 30 Jun 2014, Shirokov mengumumkan selepas bermain 200 perlawanan dan selama enam tahun untuk Zenit, beliau tidak akan menandatangani kontrak baru dan akan meneruskan kerjayanya di kelab yang lain.

Spartak Moscow
Pada 18 Julai 2014, beliau diumumkan telah menandatangani kontrak baru dengan Spartak Moscow sebagai ejen percuma. Selepas mengalami jangka masa yang lama untuk pulih daripada kecederaan, beliau akhirnya membuat debut untuk Spartak pada 26 Oktober 2014 menentang FC Lokomotiv Moscow dan menjaringkan gol pada lewat perlawanan untuk menyamakan kedudukan, seri 1-1. Pada 13 Januari 2015, beliau dipinjam ke kelab FC Krasnodar.

Kerjaya antarabangsa
Shirokov membuat debut untuk pasukan kebangsaan Rusia pada 28 Mac 2008 pada perlawanan persahabatan di Romania.

Shirokov menjaringkan gol antarabangsa pertamanya ketika menentang Bulgaria pada Ogos 2010 dengan berkesudahan Rusia menang tipis 1-0. Beliah disahkan memasuki skuad UEFA Euro 2012 pada 25 Mei 2012. Beliau menjaringkan gol keduanya untuk Rusia pada perlawanan pembukaan Euro 2012 menentang Republik Czech, Rusia menang 4-1.

Pada 2 Jun 2014, beliau termasuk dalam skuad Rusia ke Piala Dunia FIFA 2014 di Brazil. Beliau dikeluarkan daripada senarai skuad pada 6 Jun akibat mengalami kecederaan. Kehilangan beliau memberi kesan impak kekalahan Rusia pada kejohanan dunia itu.

Gol antarabangsa
 #  Tarikh  Arena  Pasukan lawan  Skor  Keputusan  Kejohanan 1.  11 Ogos 2010  Saint Petersburg, Rusia    1–0  1–0  Persahabatan 2.  8 Oktober 2010  Dublin, Ireland    0–3  2–3  Kelayakan UEFA Euro 2012 3.  11 November 2011  Piraeus, Greece    0–1  1–1  Persahabatan 4.  29 Februari 2012  Copenhagen, Denmark    0–1  0–2  Persahabatan 5.  1 Jun 2012  Zurich, Switzerland    0–2  0–3  Persahabatan 6.  0–3 7.  8 Jun 2012  Wrocław, Poland    0–2  1–4  UEFA Euro 2012 8.  7 September 2012  Moscow, Rusia    2–0  2–0  Kelayakan Piala Dunia 2014 9.  16 Oktober 2012  Moscow, Rusia    1–0  1–0  Kelayakan Piala Dunia 2014 10.  14 November 2012  Krasnodar, Rusia    2–1  2–2  Persahabatan 11.  6 Februari 2013  Marbella, Sepanyol    1–0  2–0  Persahabatan 12.  11 Oktober 2013  Baku, Azerbaijan    1–0  1–1  Persahabatan

Penghargaan
Zenit
Liga Perdana Rusia: 2010, 2011–12
Piala Rusia: 2010
Piala Super Rusia: 2008, 2011
Piala UEFA: 2008

Catatan

Pautan luar
  Profile at the official FC Zenit St. Petersburg website 
  Profile at the official Russian Premier League website

 Guardian Profile

Category:Kelahiran 1981
Category:Orang hidup
Category:Pemain bola sepak Rusia
Category:Pemain FC Moscow
Category:Pemain FC Rubin Kazan
Category:Pemain FC Saturn Ramenskoye
Category:Pemain FC Krasnodar
Category:Pemain FC Zenit Saint Petersburg
Category:Pemain FC Khimki
Category:Pemain FC Spartak Moscow
Category:Pemain UEFA Euro 2008
Category:Pemain UEFA Euro 2012